india batting coach vikram rahtour backs rohit sharma to play all formats
India vs South Africa: రోహిత్ శర్మకి కొత్త బ్యాటింగ్‌ కోచ్ సపోర్ట్
వన్డే, టీ20ల్లో భారత్ నెం.1 ఓపెనర్‌గా ఉన్న రోహిత్ శర్మకి టెస్టుల్లో కనీసం చోటు దక్కకపోవడానికి కారణమేంటి..? టెస్టుల్లో మిడిలార్డర్‌లో ఆడటంతోనే అతను విఫలమవుతున్నాడు.
Samayam Telugu | Updated:
Sep 17, 2019, 04:53PM IST
హైలైట్స్
భారత్, దక్షిణాఫ్రికా మధ్య అక్టోబరు 2 నుంచి టెస్టు సిరీస్ మొదలు
ఇటీవల జట్టుని ప్రకటించిన సెలక్టర్లు.. ఓపెనర్‌గా రోహిత్ శర్మ ఎంపిక
వన్డే, టీ20ల్లో ఓపెనర్‌గా ఆడుతున్న రోహిత్‌ని టెస్టుల్లోనూ ఓపెనర్‌గా ఆడిస్తామన్న బ్యాటింగ్ కోచ్
భారత సీనియర్ ఓపెనర్ రోహిత్ శర్మకి టీమిండియా కొత్త బ్యాటింగ్‌ కోచ్ విక్రమ్ రాథోడ్ అండగా నిలిచాడు. వన్డే, టీ20ల్లో అగ్రశ్రేణి ఓపెనర్‌గా కొనసాగుతున్న రోహిత్ శర్మకి టెస్టుల్లో కనీసం చోటు దక్కకపోవడంపై ఆశ్చర్యం వ్యక్తం చేసిన విక్రమ్.. ఇకపై టెస్టుల్లోనూ ఓపెనర్‌గా రోహిత్‌ని ఆడించబోతున్నట్లు స్పష్టం చేశాడు.
Read More: రిషబ్ పంత్‌కి ఆఖరి ఛాన్స్..! నెక్ట్స్ ఎవరు..?
దక్షిణాఫ్రికాతో అక్టోబరు 2 నుంచి మూడు టెస్టుల సిరీస్ ప్రారంభంకానుండగా.. ఇటీవల జట్టుని ప్రకటించిన సెలక్టర్లు రోహిత్ శర్మ‌‌ని ఓపెనర్‌గా ఎంపిక చేసిన విషయం తెలిసిందే. టెస్టుల్లో ఇప్పటి వరకూ మిడిలార్డర్‌లో బ్యాటింగ్ చేస్తూ వచ్చిన రోహిత్ శర్మ .. ఓపెనర్‌గా ఎలా రాణిస్తాడో..? అనే ఆసక్తి సర్వత్రా నెలకొంది.